Nuoro (provincija)

Nuoro (italijanski: Provincia di Nuoro, sardinski: Provìntzia de Nùgoro) je jedna od pet talijanskih provincija otočke regije Sardinije. Glavni grad provincije i najveće urbano naselje je istoimeni grad Nuoro koji ima 36.154 stanovnika. Geografija Površina provincije iznosi 5638,06 km², a broj stanovnika 208.550 (2019. godine). Teren provincije je brdski, jer se prostire najvećim dijelom duž masiva Gennargentua koji je kralježnica unutrašnjosti Sardinije. To je posno kamenito tlo, pogodno jedino za stočarstvo, koje je i danas glavna privredna aktivnost provincije. Malim istočnim dijelom provincija izlazi na Tirensko more i u tom području ima nekoliko malih izoliranih kotlina pogodnih za ratarstvo. Stanovništvo Provincija Nuoro je vrlo rijetko naseljena, ima samo 37 st/km². Primorski krajevi su gušće naseljeni, kao i kraj oko grada Nuora, dok je planinski dio provincije rijetko naseljen i vrlo siromašan. Općine i naselja Provincija Nuoro do 2016. imala je 53 općina (talijanski: comuni), a nakon upravne reforme i priključenja općina ugašenih provincija, broj općina je porastao na 74. Pored Nuora, drugi značajni grad je Siniscola (11.000 stanovnika) na istoku provincije. Reference Vanjske veze www.provincia.nuoro.it Službene stranice provincije Nuora (it)